Jeg kan ganske enkelt ikke forstå, at mine pakker i den grad lander i Postens sorte hul....?

Alt for ofte sker det, at når de er registreret i Taulov, 'forsvinder de' i 1-2 døgn og ofte fremkommer de kun, når jeg kontakter support direkte - det er som om forbindelsen til Viborg fra Taulov, alt for ofte fejler....?

Når man samtidig ved at pakker stort set er Postens eneste fokusområde i øjeblikket, undrer det voldsomt at man - i modsætning til så mange andre pakketransportører - så ofte fejler med dag-til-dag levering i Danmark - det virker lidt som arrogance og ligegyldighed med kunderne, som trods alt betaler prisen for pakker til tiden...

Denne gang er pakken igen gået i stå i Taulov i aftes og øjensynligt ikke kommet videre - en anden pakke sendt samtidigt som blot skulle fra Viborg og mod Taulov er idag nået frem til modtageren, så øjensynligt er det fra Taulov til Viborg det altid går galt....

Hvorfor?

Jeg har klaget over disse forhold i flere år nu, så problemet er ret konstant, men ingen gør øjensynligt noget som helst ved problemet og det mystiske er at der er fordelt over hele året, så vejrmæssige forhold kan ikke være årsagen, ligesom pludselig sygdom virker utopisk i betragtning af så mange tilfælde af forsinkelse over hele året....

Jeg tror, jeg giver op og begynder at benytte en anden transportør i stedet for - jeg har ikke længere energi til denne ligegyldighed fra Postdanmark

OPDATERING 13.07.2016:

Efter 24 timer i limboland (Taulov) og hvor der har stået at 'pakken leveres efter kl.20 på t&t' opdateres med ny t&t om at 'pakken nu er på vej og er nået til Viborg' samt at pakken 'er forsinket'...

Kære venner, en sådan forsinkelses meddelelse, skal altså gives straks man erkender at pakken vil blive 1 døgn forsinket og ikke EFTER at pakken faktuelt allerede ER forsinket i 24 timer...

Nu sidder jeg så og venter på at få at vide om der er plads i pakkeboksen eller om den så skal forsinkes yderligere 24 timer fordi den skal tilbage på posthuset og ud med næste dags postbil til et posthus istedetfor og således blive flere døgn forsinket - normalt får jeg ikke engang besked om at sådan noget sker...

Det er så helt ekstremt amatøragtigt, at man ikke forstår at nogle af de mange rationaliseringseksperter som har fået skyhøj hyre fra Postdanmark de seneste år, ikke har påpeget at et track & trace system skal benyttes til faktuelt at registrere enhver bevægelse eller mangel på samme, så kunden eksakt ved hvor pakken er, subsidiært hvorfor den måtte være forsinket...

Jeg oplever aldrig lignende problemer med andre pakketransportører, som så iøvrigt også har et track&trace system som virker og som registrerer enhver bevægelse af pakken

Postdanmark/POstnord i Danmark, forventer at tabe 300 millioner kroner på at postpakker fremover er momspligtige, men deres tab er meget større i loyalitet overfor de kunder som igen og igen oplever ligegyldighed med pakker sendt gennem Postsystemet

Kom dog nu for søren ind i kampen og gennemgå jeres system for fejlkilder, fremfor blot at lade stå til...

OPDATERING 13.07.2016 KL.15:15:
Jeg kan se at rigtig mange andre med 1 stjerne her på TP idag, har fået svar fra 'Mette' i kunde'service - dog ikke jeg - jeg har også skrevet direkte til tpost snabela postnord.com idag, som anbefalet, men også der glimrer man ved at undlade at svare...

Såvidt jeg kan se er det gået helt galt med denne pakke, som ser ud til at være på vej til at få endnu en ekstra dags leveringstid - stadig uvist af hvilken årsag...?

For en god ordens skyld skal siges at jeg også ringede på supportnummeret, men efter 6 minutters ventetid med ubrugelig og loopet info om posten, stoppede tålmodigheden også der...

Mette - fra Support - måske du lige kunne ulejlige dig med at checke op på denne meget forsinkede forsendelse...?

OPDATERING 13.07.2016 KL.18:00:

tjaeee - nu er det så 2 dages forsinkelse på pakken og ikke een person fra Postdanmark har vendt tilbage på nogen af mine henvendelser...?

Nåeee - det havde jeg såmænd heller ikke forventet, for øjensynligt er holdningen, at kundernes pakker er totalt ligegyldige og om kunderne så skal vente flere dage på pakkerne, så skal de blot være glade for at de overhovedet modtager dem - hvis de da gør det...

Når jeg bestiller en pakke, er det fordi det er noget jeg har brug for og ikke fordi jeg ønsker, at pakken skal ligge hist og her i flere dage, uden jeg får nogen form for besked om årsagen til disse forsinkelser...

En skam man ikke kan straffe Postdanmark for denne slendrian på anden måde end at lade være med at benytte dem til noget som helst - fremover får GLS og Danmarks andre stabile pakkebefragtere mine iøvrigt ganske mange årlige pakker, for nu er det nok - iøvrigt er det samme pris med GLS og for mit vedkommende faktisk tættere på end Postdanmark

OPDATERING 14.07.2016 KL.10:10:
Tjaeeee - historien fortsætter åbenbart i det uendelige, uden at Postdanmark gør noget som helst ved problemet...

Det eneste der er sket i sagen, er at man nu i T6T har opdateret som følger
14-07-2016 05:54	Viborg Distributionscenter, Danmark	Forsendelsen er ankommet til distributionscenter
13-07-2016 05:33	Viborg Distributionscenter, Danmark	Forsendelsen er ankommet til distributionscenter

Altså - at den samme pakke 2 dage i træk er 'ankommet' til det samme distributionscenter, uden at nogen så gør noget ved den efterfølgende...

Den er bestilt til levering i en pakkeboks, så det kan ikke være særligt svært at køre de 1500 meter fra distributionscenteret og til pakkeboksen og indsætte den der...?

Øjensynligt er det så svært for Postdanmark at løse denne forholdsvis simple opgave, at de helt lader være med at gøre noget, endsige skriver en email til mig og fortæller hvorfor en pakke på 44 cm som vejer 4.35 kg er så svær at håndtere...

Ingen har kontaktet mig, selvom pakken nu er forsinket 3 dage....!!

Jeg har skrevet direkte til 'Mette' fra POstdanmark support og direkte til lillian Hansen fra samme sted, ligesom jeg har sendt sms til postlederen på det lokale center, men intet sker.....

Det er ganske simpelt så dårlig service, at det er helt ubegribeligt......!

OPDATERING 14.07.2016 KL.11:55:

Nå - nu er der så endelig kommet hul igennem til nogen, som så har vækket det lokale distributionscenter af sommerdvalen...

Man kan ikke forklare den første forsinkelse på et døgn i Taulov og de næste 2 døgns forsinkelse i Viborg, mener det lokale center vist nok har noget at gøre med problemer med pakkebokssystemet - man har ihvertfald ikke anden forklaring...

Lillian fra Postnord har forsikret mig om, at det lokale center nu er på vej med pakken til os, så det må vi jo så satse på vil ske snart, så vi ikke skal spilde endnu en dag, med at vente på info/modtagelse om den 3 døgn forsinkede pakke....

Fint at Lillian fik gang i sagen, men utroligt ringe at det lokale center ikke har forsøgt en løsning før Lillian gik ind i sagen - der er mobilnummer på pakken og blot en sms kunne jo have betydet en hurtig dialog om pakken og en mulig løsning allerede igår, således at pakken ikke oparbejdede en 3 døgns forsinkelse...

Pro-aktivitet er bedre end in-aktivitet